b'\n_START_ARTICLE_\nBotanikos leidinys\n_START_PARAGRAPH_\nBotanikos leidiniai. Lietuvoje kartu su botaniniais tyrimais buvo leid\xc5\xbeiami \xc4\xafvair\xc5\xabs botaniniai leidiniai, kuriuose apibendrinami apra\xc5\xa1yti augalai, kita svarbi informacija. Jau Senojo Vilniaus universiteto profesorius Stanislovas Bonifacas Jundzilas 1791 m. i\xc5\xa1leido floristin\xc4\xaf veikal\xc4\x85 \xe2\x80\x9eLietuvos Did\xc5\xbeiosios Kunigaik\xc5\xa1tyst\xc4\x97s augal\xc5\xb3 apra\xc5\xa1ymas pagal Lin\xc4\x97jaus sistem\xc4\x85\xe2\x80\x9c (lenk.). \xc5\xa0is leidinys tur\xc4\x97jo did\xc5\xbeiul\xc4\xaf pripa\xc5\xbeinim\xc4\x85 to laikotarpio botanik\xc5\xb3 tarpe ir i\xc5\xa1samiai pristat\xc4\x97 Lietuvos augalij\xc4\x85, tod\xc4\x97l 1811 m. i\xc5\xa1leista antroji to leidinio laida. Be to, S. B. Jundzilas para\xc5\xa1\xc4\x97 trump\xc4\x85 botanikos vadov\xc4\x97l\xc4\xaf, kurio buvo net trys leidimai (1804, 1818 ir 1829 m.). Kitas botanikas Juozas Jundzilas 1821 m. atliko floristin\xc4\x99 ekspedicij\xc4\x85 pietin\xc4\x97je ir vakarin\xc4\x97je Lietuvos dalyje ir 1830 m. i\xc5\xa1leido leidin\xc4\xaf \xe2\x80\x9eOpisanie roslin w Litwie, na Wolynu, Podolu i Ukrainie dziko rosn\xc4\x85cych jako i oswojonych podlug wydania szesnastego ukladu roslin Linneusza".'